open-index/open-wikipedia-markdown huggingface dataset:
Propyleenioksidi

**Propyleenioksidi** kuuluu epoksidien eli oksiraanien aineryhmään ja on heterosyklinen yhdiste. Aineen kemiallinen kaava on C3H6O ja rakennekaava CH3CHCH2O. Siitä käytetään myös nimiä *1,2-epoksipropaani*, *metyylioksiraani*, *metyylietyleenioksidi* ja *propeenioksidi*.

Propyleenioksidi on normaaliolosuhteissa olomuodoltaan erittäin helposti syttyvää, haihtuvaa, väritöntä nestettä, jolla tunnusomainen haju. Propyleenioksidin moolimassa on 58,08&nbsp;g/mol, sulamispiste &minus;104&nbsp;°C, kiehumispiste 34 °C, tiheys 0,8&nbsp;g/cm3, leimahduspiste &minus;37&nbsp;°C (c.c.), itsesyttymislämpötila 449&nbsp;°C ja CAS-numero 75-56-9. Aine liukenee veteen 40,5 g/100 ml lämpötilan ollessa 20&nbsp;°C.

Propyleenioksidi voi polymeroitua kiivaasti emästen, happojen ja metallikloridien vaikutuksesta aiheuttaen palo- ja räjähdysvaaran.

Propyleenioksidia käytetään elektronimikroskooppinäytteiden valussa. Sitä käytetään muun muassa valmistettaessa maissitärkkelyksestä isoglukoosia. Se on nestemäinen polttoaine, jota käytetään aerosolipommeissa.

## Ympäristö- ja terveysvaikutukset

Lyhytaikaisessa altistumisessa propyleenioksidi ärsyttää silmiä, ihoa ja hengitysteitä. Pidempiaikainen altistuminen voi aiheuttaa ihon herkistymistä. Propyleenioksidi on luokiteltu Suomessa syöpäsairauden vaaraa aiheuttavaksi (ryhmä 3) sekä perimälle, sikiölle tai lisääntymiselle vaaraa aiheuttavaksi aineeksi. Propyleenioksidin LD<sub>50</sub>-arvoksi rotalle ja hiirelle on raportoitu 380–1&nbsp;140&nbsp;mg/kg välillä olevia arvoja ja marsulle 660–690&nbsp;mg/kg (nieltynä).

## Lähteet

## Aiheesta muualla
*
*PubChem: Propylene oxide 
*Human Metabolome Database: Methyloxirane 
*Kyoto Encyclopedia of Genes and Genomes (KEGG): Propylene oxide 
*ChemBlink: Propylene oxide
Billy Meier

**"Billy" Eduard Albert Meier** (s. 3. helmikuuta 1937) on sveitsiläinen ufokontaktihenkilö, joka on ottanut 1000 valokuvaa ufoista. Meier väittää tavanneensa säännöllisesti muukalaisia Seulasten tähdistöstä. Meierin tapaus on saanut ufotutkijoilta kovaa kritiikkiä, vaikka hänellä on myös tukijoita. Tunnetun ranskalaisen ufotutkija Jacques Valléen mielestä Meierin ufokuvat olivat väärennöksiä. Monet muutkin avoimet ufotutkijat ovat esittäneet jonkin asteista kritiikkiä Meierin havaintoja kohtaan.

## Paljastuksia
Eräs reportteri kertoi löytäneensä negatiivin, joka esittää ufojen pienoismalleja Meierin pöydällä. Meierin mukaan kyse on kokeesta, jolla hän halusi näyttää, ettei ufokuvia pysty tekemään väärentämällä. Meier väitti myös ottaneensa valokuvia ufojen naispuolisista matkustajista nimiltään Asket ja Nera. Myöhemmin kävi ilmi, että valokuvat oli otettu filmikameralla television ruudulta Dean Martin Show’n lähetysaikaan 1970-luvulla. Esimerkiksi Asket Seulasten tähdistöstä olikin todellisuudessa showtanssija- ja laulaja Michelle DellaFave, jolla on muun muassa omat Facebook-sivut internetissä.

## Lähteet

## Aiheesta muualla
* Steelmark Books (English Billy Meier Publisher)
* Michael Horn – Exploring the Billy Meier UFO Contacts
* James Deardorff's Talmud Jmmanuel Website
* Bibliography of English-language materials 
* 2004 skeptical report on Meier's claims 
* James Randi on Billy Meier
* Billy Meier biography, tales and evidence 
* In Which A. W. (UK) fakes a UFO photograph just like Meier's
Gornyin ulus

**Gornyin ulus** (, ) on jakuuttivaltainen piiritason kunnallinen itsehallintoalue Sahan tasavallan keskiosassa Venäjällä. Se rajoittuu pohjoisessa Viljuiskin ja Kobjain uluseihin, idässä Namin ulusiin ja Jakutskin  kaupunkipiirikuntaan, etelässä Hangalassin ja Oljokminskin uluseihin sekä lännessä Verhneviljuiskin ulusiin (piiriin).

## Luonto
Gornyin ulus on pääasiassa ylänköä. Tammikuun keskilämpötila on ulusin länsiosassa &minus;36&nbsp;°C ja itäosassa &minus;40&nbsp;°C. Heinäkuun keskilämpötila vaihtelee +16 ja +17&nbsp;°C:n välillä. Vuotuinen sademäärä on 200–250&nbsp;mm. Alueen suurimaat joet ovat Sinja ja Sitte, jotka molemmat laskevat Lenaan.

## Kuntajako
Gornyin ulusin (piirin) hallinnollinen keskus on Berdigestjahin kylä. Piirissä on  yhdeksään maalaiskuntaa (naslegia), joissa on yhteensä 16 asutuskeskusta.

## Väestö
Vuonna 1989 alueella oli 10 034 asukasta, joista 93,5 prosenttia oli jakuutteja, 3,6 prosenttia venäläisiä, 0,3 prosenttia eveenejä, 0,4 prosenttia evenkejä ja muita 2,2 prosenttia. Kaikkiaan väestö koostui tuolloin 28 eri kansallisuudesta. Tärkeimmät elinkeinot alueella ovat maatalous sekä nautakarjan ja hevosten kasvatus. 

Asukasluvun kehitys:
* 10 034 (1989)
* 10 600 (1995)
* 11 200 (1999)
* 11 422 (2002)

## Lähteet

## Aiheesta muualla
* Piirin sivut Sahan tasavallan portaalissa
* Gornyin ulusin kartta
Brasilian Grand Prix 1993

**Brasilian Grand Prix 1993** oli Formula 1 -sarjan historian 534. osakilpailu. Se ajettiin osittain sateisessa säässä 28. maaliskuuta Interlagosin radalla. Kilpailun voitti kotiradallaan ajanut  McLaren-tallin kuljettaja Ayrton Senna.

## Aika-ajot

## Kilpailun tulokset

## Muuta

*Damon Hillin ensimmäiset MM-pisteet,  -palkintosija, -eturivin lähtöruutu ja ensimmäinen johtokierros
*Alessandro Zanardin ainoa ja ensimmäinen MM-piste
*Lotus-talli ylitti 1500 MM-pisteen rajan
*McLarenin sadas osakilpailuvoitto
*Ayrton Senna otti ennätyksellisen 31. voiton samalle tallille (McLarenille).

### Johtokierrokset

## Kilpailun Jälkeen
### MM-tilanne -kuljettajat

### Valmistajien MM-tilanne

## Lähteet

## Aiheesta muualla
*Kuvia kilpailusta
ET-hypoteesi

**ET-hypoteesi** (, maanulkoinen hypoteesi) on väite, jonka mukaan ulkoavaruudessa on elämää. Jos UFO:t hyväksytään todellisiksi, yleensä väitetään ufojen tulevan ulkoavaruudesta.
Tämä vaatisi nykyistä huomattavasti edistyneempää tekniikkaa.

Ainakin pinnalta katsoen monet ufohavaintojen piirteet sopivat ET-hypoteesiin. Silti johtavat UFO-tutkijatkin ovat arvostelleet ET-hypoteesia liian kapeana, maneerinomaisena selityksenä. ET-hypoteesin kanssa kilpailevia teorioita ovat luonnollisen selityksen teoria, jonka mukaan Ufoja ei ole olemassa. Eräs kilpaileva teoria on Jacques Valléen Interdimensional hypothesis, jonka mukaan UFO:t saattavat olla aikakoneita tai tulla rinnakkaismaailmoista, jotka ovat meille tuntemattomissa avaruusulottuvuuksissa. 

## Katso myös
* SETI
* Astrobiologia
* Antrooppinen periaate
* Ufologia

## Lähteet

*Formulation and Predictions of the ETH, by Brian Zeiler
*UFOs and the Extraterrestrial Hypothesis (ETH), by Dave LeBoeuf 
* Five Arguments Against the Extraterrestrial Origin of Unidentified Flying Objects  - Jacques Vallée, Ph.D.
*Notable Nearby Stars
*http://arxiv.org/PS_cache/arxiv/pdf/0810/0810.2222v1.pdfSkotlannin Yliopiston tutkimus

## Aiheesta muualla
*
Tommi Ahola

**Tommi Ahola** (s. 1980) on suomalainen salibandyn pelaaja. Hän pelaa Norjan pääsarjassa ja on siirtynyt siellä Drammenista Gjelleråsen IF:hen 1+1-sopimuksella. Sopimuksen päätyttyä hän todennäköisesti palaa Drammeniin. Hän on pelannut muun muassa OLS:ssa, HIFK:ssa ja SSV:ssä. Hänellä on ollut puolen vuoden kilpailukielto kannabiksen käytön takia.

## Lähteet
Rajakorpi

**Rajakorpi** (aikaisemmalta nimeltä **Niitynmaa**) on Kempeleen kunnassa sijaitseva, maatalousvaltainen haja-asutteinen kylä. Se sijaitsee noin seitsemän kilometriä Kempeleen keskustasta etelän suuntaan. Kylällä oli vuonna 2017 noin 40 taloa ja asukkaita noin 100. Rajakorven alueeseen lasketaan myös sen pohjoisosassa sijaitseva Sipolan pienalue.

Rajakorven alue on vanhaa merenpohjaa, joten se on maalaadultaan hyvin vaihtelevaa. Rajakorvessa on voimassa osayleiskaava, mikä ei salli rakentamista kuin vanhojen rakennuspaikkojen tilalle..  

Rajakorvessa toimii muutamia yrityksiä, kuten muun muassa ratsastuskoulu Rajakorpi Ranch, joka opettaa lännenratsastusta.

## Sipolan pienalue
Sipolan maatalousvaltainen pienalue sijaitsee noin kolme kilometriä Kempeleen keskustaajamasta etelään. Aluetta leimaavat teiden varsilta avautuvat peltoviljelykset ja niiden väliin jäävät laajat metsät. Sipolan asutus on keskittynyt pääosin nauhamaisesti Rajakorventien ja Ketolanperäntien varsille. 

#### Kuvia

Tiedosto:Sipolantie, Kempele.JPG|Sipolantie Sipolassa Rajakorventien ja Tuohinontien risteyksestä katsottuna.


## Tieyhteydet

Rajakorven tiestö on suurimmaksi osaksi sorateitä. Päätiellä Rajakorventiellä on kylän kohdalla 50 kilometrin tuntinopeusrajoitus, muualla 60 kilometriä. Rajakorventiellä ajoi vuonna 1995 tehdyn liikennelaskentamittauksen mukaan keskimäärin 620 moottoriajoneuvoa vuorokaudessa. Kyseinen tie on luokiteltu yksityistieksi, jota valtio ei ylläpidä. Kempeleen kunta on yrittänyt hakea tietä valtion ylläpidettäväksi tieksi, mutta tuloksetta.

Kylän asukkaat vetosivat Kempeleen kuntaan 2000-vuosikymmenen puolivälin jälkeen, että saisivat apua Rajakorventien kunnostukseen. Perusteina oli muun muassa kylän asukkaiden turvallisuuden parantaminen. Rajakorventietä käytetään usein myös Tyrnävän puolelta yhdystien 8240:n ja kauppakeskus Zeppelinin väliseen läpikulkuliikenteeseen. Vuonna 2010 tietä alettiin kunnostamaan.

Rajakorvelle on useampi tieyhteys:
* Riihivainiolla seututieltä 847 lähtevää Tuohinontietä ajetaan noin kaksi kilometriä Sipolan pienalueelle ja risteyksestä käännytään vasemmalle Rajakorventielle, josta Rajakorvelle on noin kolme kilometriä. Aikaisemmin Rajakorventien aloituspiste pohjoispäästä alkoi valtatieltä 4, mutta tie katkaistiin vuonna 2003 Kempeleen Riihivainion ja Haaransillan välisen uuden moottoritien avauduttua. 
* Seututieltä 847 alkava Isoaukiontie johtaa Rajakorventielle.
* Ketolanperäntieltä Ketolanperän koulun kohdalta lähtevää Luonungintietä ajetaan noin kaksi kilometriä ja sitten käännytään oikealle Välikorventielle, joka johtaa Rajakorventien risteykseen.
* Tyrnävän puolelta yhdystieltä 8240 kääntyy Rajakorventie vasemmalle, noin kaksi kilometriä Tupoksen eritasoliittymästä Tyrnävän suuntaan.

## Lähteet

## Aiheesta muualla
* Rajakorpi Ranch
Lynsey de Paul

**Lynsey de Paul** (oik. **Lynsey Monckton Rubin**, 11. kesäkuuta 1950 Lontoo – 1. lokakuuta 2014) oli englantilainen laulaja-lauluntekijä. Uransa aikana de Paul sävelsi 12 Britannian singlelistan kahdenkymmenen parhaan joukkoon yltänyttä kappaletta. De Paulille myönnettiin kaksi kertaa Ivor Novello Award. 

## Elämä ja ura
Klassisen musiikin koulutusta hän sai Royal Academy of Musicin yksityisopettajalta. 

Vuonna 1977 hän sijoittui yhdessä Mike Moranin kanssa toiseksi Eurovision laulukilpailussa. He esittivät kilpailussa kappaleen ”Rock Bottom”.

Royal Television Society palkitsi de Paulin hänen kehittelemästään itsepuolustusaiheisesta dokumentista *Eve Strikes Back*.

De Paul sai aivoverenvuodon aamulla 1. lokakuuta 2014, ja kuoli myöhemmin lontoolaisessa sairaalassa.

## Diskografia
### Albumit
**Surprise* (1973)
**Taste Me... Don't Waste Me* (1974)
**Love Bomb* (1975)
**Before You Go Tonight* (1976)
**Tigers and Fireflies* (1979)

### Singlet
**Storm in a Teacup* (1972)
**Sugar Me* (1972)
**Getting a Drag* (1972)
**All Night* (1973)
**Won't Somebody Dance With Me* (1973)
**Ooh I Do* (1974)
**No Honestly* (1974)
**My Man and Me* (1975)

## Lähteet

## Aiheesta muualla
* Virallinen sivusto  
*
Romeo (rap-artisti)

**Romeo**, oik. **Percy Romeo Miller, Jr.**, (s. 19. elokuuta 1989, New Orleans, Louisiana) on yhdysvaltalainen rap-artisti, näyttelijä ja koripalloilija. Hän on viihdemoguli, yrittäjä ja rap-artisti. Hän on Master P:n poika sekä C-Murderin veljenpoika.

## Musiikkiura
Hän menestyi (R&B/Hip-Hop-lauluilla) niin hyvin että rikkoi Michael Jacksonin nuorimman henkilön ennätyksen ensisinglellänsä "My Baby". Hän levytti albumin yksin kotistudiossaan, jota esiteltiin MTV Cribsissä. Romeo julkaisi kolmannen albumin nimeltään "Romeoland", jonka hän teki yhdessä isänsä Master P:n sekä Rich Boyzin ja Nick Cannonin kanssa. Lil' Romeo sanoi, että ei tee enää musiikkilevyjä tai näyttele koripallouransa takia.

## Koripalloura
Romeo kutsuttiin kesällä 2006 Reebok-sponsored ABCD Campille. Se oli ensimmäinen suuri koripalloleiri johon hän on osallistunut. Leirillä oli suuria nimiä kuten Tracy McGrady, Kobe Bryant, Stephon Marbury, Carmelo Anthony ja LeBron James. Romeo oli leirillä tulevien NBA-pelaajien kuten O. J. Mayon, Derrick Rosen ja Kevin Loven ympäröimänä. Sonny Vaccaro, ABCD Campin pitkäaikainen johtaja kutsui Romeo Millerin vuoden 2006 leiriin, etupäässä, suosionosoituksena, Percy Millerille, jonka hän tunnisti klubin koripallo-kierroksesta. 

13 huhtikuuta 2007 Miller sitoutui suullisesti University of Southern Californiaan (USC) ja allekirjoitti aiesopimuksen 19 marraskuuta 2007. Neljäntenä vuonna lähettäjällä oli 13.9 pistettä syöttöä kohti.

## Näyttelijänura
Miller aloitti näyttelijänuransa vuoden 2003 elokuvassa Honey, jossa hän esitti itseään etsivää nuorta Bennyä. Tässä elokuvassa hän oli toisessa pääosassa Jessica Alban, Mekhi Phiferin ja Zachary Isaiah Williamsin kanssa. Vuoden 2003 toisessa elokuvassa Max Keeble's Big Move hän teki cameo-roolin ja esitti itseään. Myös vuonna 2003 hän esiintyi pääosassa omassa TV-ohjelmassansa, jota kutsutaan nimellä *Romeo!* ja ohjelmaa näytettiin Nickelodeonilla. Hän oli toisessa pääosassa isänsä kanssa elokuvassa, *Uncle P*, vuonna 2005. Hän myös esiintyi pääosassa toisessa elokuvassa, God's Gift joka julkaistiin vuonna 2006. 2005 hän teki cameo-roolin Ned's Declassified School Survival Guidessa (2004–2007).

## Albumit
*Lil' Romeo 2001
*Game Time 2002
*Romeoland 2004
*Young Ballers: The Hood Been Good to Us 2005 
*Lottery 2006
*Greatest Hits 2006
*God's Gift 2007
*Hip Hop History 2007

## Filmografia
* Max Keeble's Big Move (2001)
* Honey (2003)
* Still 'Bout It (2004)
* Decisions (2004)
* Uncle P (2005)
* God's Gift (2006)
* Don't Be Scared (2006)
* Crush On U (2007)
* Sweetwater (2008)
* The Pig People (2008)
* The Mailman (2008)

## Televisio
* *[[Romeo!]]*  – Romeo Miller (2003–2006)
* *[[Cribs]]* – Romeo Miller

## Vierailevana tähtenä sarjoissa
*The Brothers García  - Ty  (2001)
*Oh Drama!  - Musiikki vieras  (2001)
*The Hughleys  - Hän itse  (2001)
*Michael Jackson: 30th Anniversary Celebration  - Hän itse  (2001)
*Raising Dad  - Marvin  (2002)
*One on One  - Eric  (2003)
*All Grown Up!  -  Lil Q   (2003)

## Lähteet

## Aiheesta muualla
*
M/S Europalink

**M/S Europalink** () on Finnlinesin tytäryhtiön Ropax II Europalink Ab:n omistama ro-ro/matkustaja-alus. Alus on rakennettu vuonna 2007 Fincantierin Castellammare di Stabian telakalla, Italiassa. Kuollutta painoa laivalla on 9&nbsp;653 tonnia ja sen jääluokitus on 1A Super. 

Europalinkin sisaralukset ovat M/S Finnmaid, M/S Finnstar, M/S Finnlady ja M/S Finnswan.

## Käyttöhistoria

Kesäkuun alussa 2006 alus laskettiin vesille. 5. maaliskuuta 2007 alus luovutettiin Finnlines Oy:n omistukseen, joka rekisteröi aluksen *Finnlady*-nimisenä Suomen lipun alle. Kotisatamaksi tuli Helsinki. Myöhemmin samana päivänä alus rekisteröitiin Ropax II Europalink Ab:n haltuun. Alus siirtyi näin *Europalink*-nimisenä Ruotsin lipun alle. Kotisatamaksi tuli Malmö. 24. maaliskuuta alus saapui Malmöhön.

Europalink aloitti 30. maaliskuuta 2007 liikennöinnin välillä Malmö–Travemünde. Helsinki–Travemünde-reitillä alus liikennöi vuosina 2009–2012. 

Tammikuun 2022 lopussa Europalink korvasi Finnfellow’n Naantali–Långnäs–Kapellskär-reitillä, sen jälkeen, kun Finnfellow oli korvannut Finnswania tämän ollessa suunnitellulla kuivatelakoinnilla tammikuun alussa. 

Finnsiriuksen aloitettua liikennöinti syyskuussa 2023 Naantalin ja Kapellskärin välillä, Europalink siirtyi takaisin Malmön ja Travemünden välille liikennöimään . 

2024 Grimaldi Lines otti laivan käyttöönsä ja siirsi aluksen Italian lipun alle maalasi väreihinsä, ja siirsi aluksen liikennöimään Italiaan. 

## Lähteet

## Aiheesta muualla

*Fakta om Fartyg – M/S Europalink 
*M/S Europalink Finnlinesin verkkosivuilla 
*The ferry site – M/F Europalink
John Keel

**John Alva Keel** (25. maaliskuuta 1930 – 3. heinäkuuta 2009) oli yhdysvaltalainen toimittaja, parapsykologi ja ufotutkija.

Keel alkoi tutkia ufoja vuonna 1966 ja oli 1970-luvun alussa yksi tunnetuimpia ja kiistellyimpiä ufotutkijoita. Keel julkaisi omat mielipiteensä ufoista muun muassa kirjassaan *UFOs: Operation Trojan Horse* vuonna 1970. Keelin mielestä ufot ja psyykkiset ilmiöt kytkeytyvät yhteen. Kirja on suomennettu vuonna 2022 nimellä *Operaatio troijalainen – klassinen ufotutkimus*. Käännös on Tuulia Vihannon tekemä ja Anomalia kustannuksen julkaisema.

Keelin mukaan ufoilla, kansantarinoiden hahmoilla ja uskonnollisilla kohtaamisilla on yhteinen nimittäjä. Vampyyrien, henkiolentojen, kummituslentokoneiden, poltergeistien, valopallojen, ufojen ja muiden ilmiöiden takana on jokin suurempi vaikuttaja, joka ei suoraan näyttäydy näissä havainnoissa.

Keel tutki Virginiassa vuosina 1966–1967 tehtyjä Mothman-havaintoja. Aiheesta on tehty elokuva *[[Mothman – sanansaattaja]]* (2002), jossa Richard Geren näyttelemä tutkija on nimeltään John Klein.

## Teokset
**Jadoo* (1957)
**Operaatio troijalainen – klassinen ufotutkimus* (*UFOs: Operation Trojan Horse*, 1970)
**Strange Creatures From Time and Space* (1970)
**Our Haunted Planet* (1971)
**The Flying Saucer Subculture* (1973)
**The Mothman Prophecies* (1975)
**The Eighth Tower* (1975)
**Disneyland of the Gods* (1988)
**The Complete Guide to Mysterious Beings* (1994, uusi versio teoksesta *Strange Creatures from Time and Space*)

## Lähteet

## Aiheesta muualla
* Mothman Central  
* SciFi Keelin haastattelu 
* The Great UFO Wave of '73: John A. Keelin haastattelu 
* Saga-lehden artikkeleita
Blastaar

**Blastaar** on Marvel-kustantamon sarjakuvissa esiintyvä superroisto. Blastaarin loivat Stan Lee ja Jack Kirby. Hahmon ensiesiintyminen tapahtui amerikkalaisessa *Fantastic Four*-lehden numerossa #62 (1967). Blastaar on pääasiallisesti Ihmenelosten vihollinen ja myös Annihiluksen, erään toisen Ihmenelosten vastustajan arkkivihollinen.

## Historia

Blastaar on Negatiiviselta Vyöhykkeeltä kotoisin olevan muukalaisrodun jäsen ja oman kansansa kuningas. Hän hallitsi julmasti ja armottomasti, kunnes hänen alaisensa nousivat sortoon kyllästyneinä Blastaaria vastaan. Blastaar lukittiin erikoisvalmisteiseen pukuun ja singottiin ajelehtimaan Negatiivisen Vyöhykkeen ääriin. Murtauduttuaan lopulta ulos puvustaan Blastaar näki ensimmäiseksi Herra Fantastisen, joka yhdessä muiden Ihmenelosten kanssa oli paennut vyöhykkeeltä, mutta jäänyt ansaan muiden päästessä pakoon. Blastaarin onnistui seurata Herra Fantastista takaisin maapallolle ja siellä hän tapasi Hiekkamiehen, jota vastaan Blastaar alkoi taistella. Vasta Ihmenelosten väliintulon vuoksi Blastaar karkotettiin takaisin Negatiiviselle Vyöhykkeelle. 

Seuraavien vuosien aikana Blastaar palasi säännöllisesti takaisin maapallolle taistelemaan Ihmenelosia vastaan. Blastaar on ajautunut konfliktiin myös Kostajien, Thorin ja monien muiden Marvel-universumin sankarien kanssa. Myöhemmin Blastaar nousi jälleen valtakuntansa Baluurin valtaistuimelle ja aloitti Negatiivisen Vyöhykkeen valloittamisen. Ainoastaan Annihilus, toinen Negatiivisen Vyöhykkeen valloittajahallitsija nousi Blastaarin sotajoukkoja vastaan. Vaikka kaksikko onkin liittoutunut eräitä kertoja, he ovat silti katkeria vihamiehiä. Blastaarin poika, Burstaar on useaan otteeseen auttanut isäänsä tämän toimissa, mutta omaa myös omia kunnianhimoja ja on liittoutunut erään kerran kriiden kanssa. 

Amerikkalaisissa sarjakuvissa esitetyssä *Annihilation*-minisarjassa, Blastaar nousee auttamaan vastarintaliikettä käsittämättömän voimakasta Annihilusta ja tämän valtavaa armeijaa vastaan.

## Voimat ja varusteet

Blastaar omaa valtavat fyysiset voimat ja kykenee nostamaan noin 50 tonnia. Hän kykenee ampumaan käsistään räjähtäviä energiaiskuja ja on yliluonnollisen kestävä. Blastaar on mm. selvinnyt liekin tulesta leikiten ja selviytyy avaruuden olosuhteissa helposti.
Erik Mongrain

**Erik Mongrain** (s. 12. huhtikuuta 1980 Montreal, Kanada) on kanadalainen säveltäjä ja kitaristi, Hän harrastaa akustisen kitaran kahden käden näppäilytyyliä.  

## Diskografia
**[[Equilibrium (Erik Mongrain album)|Equilibrium]]* (2008)
**[[Fates]]* (2007) 
**Un paradis quelque part* (2005) 
**Les pourris de talent* (2005)

## Aiheesta muualla

*Erik Mongrainin kotisivut
Partido Independentista Puertorriqueño

**Puerto Ricon itsenäisyyspuolue** (esp. *Partido Independentista Puertorriqueño*, PIP) on vuonna 1946 perustettu puertoricolainen puolue, joka ajaa Puerto Ricon itsenäistymistä Yhdysvalloista. Se on yksi kolmesta Puerto Ricon tärkeimmästä puolueesta ja toiseksi vanhin rekisteröity puolue. Puoluetta johtaa Ruben Berrios.

Puolueen perusti Gilberto Concepción de Gracia tuntiessaan alun perin itsenäisyyttä ajaneen Partido Popular Democráticon pettäneen itsenäisyysliikkeen.

PIP:n tavoitteet ovat saanut moraalista tukea useilta kansainvälisiltä tahoilta, kuten Sosialistiselta internationaalilta, Kuubalta ja Panaman presidentti Martín Torrijosilta. Puerto Ricon itsenäisyyden kannattajiin kuuluu myös useita kansainvälisesti tunnettuja henkilöitä, kuten Nobel-palkittu kolumbialainen kirjailija Gabriel García Márquez.

## Puolueen tunnus

PIP:n tunnuksena toimii vihreä lippu, jossa on valkoinen risti. Puolueelle lipun vihreä merkitsee toivoa itsenäisyydestä ja valkoinen risti uhrausta ja velvoitetta demokraattisesta puolueesta.
Berdigestjah

**Berdigestjah** () eli **Berdjigesteex** () on maalaiskunta (*[[Sahan hallinnollinen jako|nasleg]]*) ja sen keskuskylä Gornyin ulusin  (piirin) länsiosassa Sahan tasavallassa Venäjällä. Se sijaitsee Mattajoen rannalla 185 km tasavallan pääkaupungista Jakutskista länteen. Berdigestjah on Gornyin ulusin hallinnollinen keskus. Vuonna 2002 siellä oli 6 149 asukasta.

Berdjigestjahin naslegiin kuuluu keskuskylän lisäksi Mai-niminen kylä  ().

## Lähteet
Toivo Hukkinen

**Toivo Aleksi Hukkinen** (24. elokuuta 1891 Helsinki – 10. helmikuuta 1967) oli suomalainen lakimies, joka toimi Etsivän keskuspoliisin ensimmäisenä päällikkönä.

Hukkinen tuli ylioppilaaksi Helsingin suomalaisesta reaalilyseosta vuonna 1909, suoritti oikeustutkinnon vuonna 1913 ja sai varatuomarin arvon 1916, minkä jälkeen hän työskenteli Viipurin läänin Uudenkirkon nimismiehenä 1917–1918. Vuosina 1918–1919 hän työskenteli Uudenmaan lääninhallituksessa ja Suomen sisäministeriön ylimääräisenä esittelijänä. Hänet nimitettiin vasta perustetun Etsivän keskuspoliisin johtoon 13. elokuuta 1919. Hukkisen nimitys ei tyydyttänyt aktivistipiirejä, joiden mukaan hänellä ei ollut selvää käsitystä salaisen poliisin tehtävistä eikä toiminnasta. Hukkinen ehti olla virassa vain muutaman kuukauden, kunnes hänet korvasi aktivisteihin lukeutunut Ossian Holmström, joka astui virkaan 31. joulukuuta 1919. 

Hän työskenteli vuosina 1920–1940 Kaarlo Castrénin asianajotoimistossa ja oli myös sen toinen osakas vuodesta 1924 lähtien. Vuosina 1923–1940 Hukkinen palveli Puolan Helsingin-lähetystön lainopillisena neuvonantajana. Suomen Biografi Oy:n hallintoneuvostoon hän kuului vuosina 1925–1941. Vuosina 1940–1961 Hukkinen oli tupakkatehdas Fennian apulaisjohtajana. Hän oli yksi Suomi-Kreikka Yhdistyksen perustajajäsenistä vuonna 1957.

## Lähteet
Stadler Rail

**Stadler Rail AG** on sveitsiläinen teollisuuskonserni, jonka kotipaikka on Bussnang. Stadler valmistaa kiskokalustoa, kuten junia, raitiovaunuja ja vetureita. Konserniyhtiöillä on tuotantolaitoksia Sveitsissä seitsemällä paikkakunnalla (Bussnang, Biel, Erlen, St. Margrethen, Thal, Wallisellen, Winterthur) ja lisäksi kahdeksassa maassa, muun muassa Yhdysvalloissa ja Venäjällä. Stadler Raililla oli vuoden 2018 lopulla lähes 9&nbsp;000 työntekijää.

Stadlerin junakalustoa on käytössä, tai tulossa käyttöön, 34 maassa.

## Stadlerin Flirt-junat

### Stadler Suomessa
Stadler on valmistanut Pääkaupunkiseudun Junakalusto Oy:n tilaamat, pääkaupunkiseudun lähijunaliikenteen käytössä olevat Stadler Flirt -junat, jotka ovat saaneet Suomessa kalustosarjatunnuksen Sm5.

Myös VR:n Dr19-dieselveturit ja Sm7-sähkömoottorijunat ovat Stadler Railin valmistamia.

### Stadler Virossa
Stadlerin sähköjunia (EMU) on ollut Virossa AS Eesti Liinirongidin eli Elronin käytössä vuodesta 2013 alkaen. Junia on tilattu kaikkiaan 18 kappaletta. Elron on tilannut myös 20 kappaletta Stadlerin dieseljunia (DMU), jotka ovat olleet kaupallisessa käytössä 1.1.2014 alkaen.

## Katso myös
* Luettelo Sveitsin pörssissä noteeratuista yhtiöistä

## Lähteet
* 
* 

### Viitteet

## Aiheesta muualla
Stadler

**Stadler** voi tarkoittaa seuraavia:

* Stadler Rail, sveitsiläinen vetureita sekä rautatie- ja raitiovaunuja valmistava yhtiö
* Stadler Flirt, Stadler Railin valmistama sähkö- tai dieselmoottorikäyttöinen junatyyppi
* Stadler KISS, Stadler Railin valmistama kaksikerroksinen sähkömoottorikäyttöinen junatyyppi
* Stadler, sukunimenä:
** Anton Paul Stadler (1753–1812), itävaltalainen klarinetisti ja basettitorven soittaja
** Arnold Stadler (s. 1954), saksalainen kirjailija
** Ernst Stadler (1883–1914), saksalainen runoilija ja germanistiikan professori
** Joerg Stadler (s. 1961), saksalainen näyttelijä
** Joseph Stadler (1880–1950), yhdysvaltalainen yleisurheilija
** Livio Stadler (s. 1998), sveitsiläinen jääkiekkoilija
** Sylvester Stadler (1910–1995), itävaltalaissyntyinen SS-kenraali.
Operaatio Keelhaul

**Operatio Keelhaul** oli brittiläisten ja yhdysvaltalaisten sotajoukkojen operaatio heti toisen maailmansodan jälkeen Euroopassa. Operaatiossa venäläiset pakotettiin palaamaan Neuvostoliittoon. Yhdysvalloissa operaatio Keelhaulista vastasi kenraali Dwight D. Eisenhower, josta tuli myöhemmin maan presidentti. Operaatio rikkoi Geneven vuoden 1929 sopimusta ja Yhdysvaltojen perinnettä poliittisena turvapaikkana ja johti ainakin kymmenien tuhansien kuolemaan. Suurimmat arviot kuolleista ovat miljoonia. Operaation nimi Keelhaul, ’kölihaalaus’, viittaa brutaaliin tapaan rangaista merimiehiä vetämällä nämä köydellä laivan kölin alitse.

## Taustaa
Länsiliittoutuneet ja Neuvostoliitto olivat sopineet Jaltan konferenssissa, että Neuvostoliiton kansalaiset, jotka löydettäisiin länsiliittoutuneiden hallitsemilta alueilta palautettaisiin Neuvostoliittoon. Myös saksalaisten vangitsemat sekä länsivaltojen haltuunsa saamat neuvostosotilaat sovittiin palautettavaksi. Britit ja yhdysvaltalaiset järjestivät operaatio Keelhaulin toteuttaakseen Jaltan konferenssissa sovitun palautuksen. Länsivallat eivät olleet asiassa vastahakoisia, vaikka tiesivät mitä Neuvostoliittoon  palautetuille kävisi: heitä kohdeltaisiin pettureina, ja rangaistus olisi hyvin ankara, usein kuolema. Vaikka Jaltan konferenssi edellytti vain kaikkien neuvostokansalaisten palautusta, britit ja yhdysvaltalaiset pyrkivät palauttamaan kaikki Neuvostoliiton hallitsemilta alueilta peräisin olevat.

## Pakolaisten palautus
Sodan jälkeen Neuvostoliiton hallitsemilta alueilta pakeni lukuisia ihmisiä länteen. Joukko oli monenkirjavaa, oli muun muassa fasisteja, kansallissosialistien tukijoita, demokratian kannattajia, monarkisteja, Venäjän sisällissodassa kommunisteja vastustaneita valkoisten kannattajia ja siviilejä. Pakolaisia tuli kymmenien tuhansien kokoisina joukkoina. Joukossa kasakoita oli noin 70&nbsp;000, sillä monet kasakat olivat taistelleet Saksan puolella, ja nyt heitä vainottiin. Kasakoista noin 11&nbsp;000 oli naisia ja lapsia.

## Vlasovin sotilaiden kyyditys
Helmikuussa 1946 Yhdysvaltain 101. maahanlaskudivisioonan sotilaat kuljettivat Plattlingin kaupungissa Saksassa sijainneelta 
vankileiriltä 3000 niin sanotun Vlasovin armeijan sotilasta palautettavaksi junakuljetuksin Neuvostoliittoon, missä nämä joko teloitettiin tai suljettiin pakkotyöleireihin.   

Neuvostoliittoon luovutettiin paljon sellaisia, joita ei olisi Jaltan sopimuksen mukaan tarvinnut luovuttaa. Esimerkiksi monet palautetut vallankumouksessa kommunisteja vastaan taistelleet valkoisen armeijan sotilaat eivät koskaan olleet Neuvostoliiton kansalaisia.

## Lähteet
*Epstein, Julius. *Operation Keelhaul*, Devin-Adair, 1973. 
* 
*Tolstoy, Nikolai. *Victims of Yalta*, originally published in London, 1977. Revised edition 1979. 
### Viitteet
Sm5

**Sm5** on Stadler Flirt -mallinen pääkaupunkiseudun lähiliikenteessä operoitava matalalattiainen sähkömoottorijuna. Sm5-junat hankittiin korvaamaan Sm1-, Sm2- ja Sm4-junat Pääradan ja Rantaradan HSL-liikenteessä sekä liikennöimään Kehäradalle. Heinäkuusta 2017 lähtien Sm5:llä on liikennöity koko HSL-alueen lähiliikenne.

Matalalattiaisessa Flirt-junassa on koko nelivaunuisen junan mittainen yhtenäinen läpikäveltävä matkustamo. Ilmajousitetun junan kori on alumiinia. Junan huippunopeus on 160&nbsp;km/h. Junayksiköt pystyvät liikennöimään radoilla, joiden pituuskaltevuus on jopa 3,5 %. Yksiköiden alkuperäiset värit olivat vihreä, sininen, valkoinen ja tummanharmaa. Vuodesta 2015 alkaen Sm5-junat saivat uuden värityksen, joka koostui violetista, valkoisesta sekä tummanharmaasta.

## Tilaaminen ja käyttöönotto
Pääkaupunkiseudun junakalustoyhtiö solmi 31. lokakuuta 2006 sopimuksen sveitsiläisen Stadler Railin kanssa 32 nelivaunuisen Flirt-junan toimittamisesta. 4. lokakuuta 2011 tilauksen ilmoitettiin kasvavan 41 junayksikköön ja 10. syyskuuta 2014 edelleen 75 yksikköön. Marraskuussa 2015 päätettiin tilaukseen lisätä vielä toteutettava optio kuudesta lisäjunasta, joten Sm5-sarjan koko kasvoi lopulta 81 junayksikköön.

Sm5-junat on valmistettu Stadler Railin tytäryhtiö Stadler Bussnang AG:n tehtaalla Bussnangissa, Sveitsissä. Sähköjärjestelmät kaikkiin yksiköihin on valmistanut Traktionssysteme Austria GmbH Neudorfissa, Itävallassa. Ensimmäinen yksikkö laivattiin Sörnäisten satamaan marraskuussa 2008 ja toinen yksikkö Vuosaaren satamaan. Loput junat laivattiin Turun satamaan, jossa ne koottiin ja vedettiin Dv12-dieselveturilla Ilmalan varikolle.

Kahdelle ensimmäiselle junalle tehtiin laajoja teknisiä kokeita vuosina 2008–2009 ennen matkustajaliikenteen aloittamista. Ensimmäinen Sm5-yksikkö aloitti liikennöinnin A- ja M-junana 18. marraskuuta 2009. Toinen juna aloitti liikennöinnin 13. joulukuuta, jolloin junat alkoivat liikennöidä myös viikonloppuisin K-, I- ja N-tunnuksin. Kolmas juna tuli liikenteeseen joulukuussa 2010. Ensimmäisen sarjan 41 junaa saatiin liikenteeseen kevääksi 2015 ja tammikuussa 2016 Suomeen saapui junayksikkö 42, ensimmäinen toisesta tilauserästä. Koko sarja saatiin käyttöön heinäkuussa 2017. Sarjan seuraaja teknisessä mielessä on vuonna 2026 liikenteeseen tuleva VR:n Sm7.

## Lähteet

## Aiheesta muualla

*Kuvia Sm5-junayksiköstä vaunut.org-sivustolla
Staffan Bruun

**Staffan Felix Bruun** (8. marraskuuta 1955 Helsinki) on suomalainen ruotsinkielinen kirjailija ja toimittaja.

## Ura
Bruun tuli ylioppilaaksi Nya svenska samskolanista ja opiskeli Svenska social- och kommunalhögskolanissa 1975–1977. Hän työskenteli toimittajana Yleisradiossa 1977–1978 ja Ruotsissa *[[Fagersta-Posten]]issa* 1978–1979. Bruun oli *[[Aftonbladet]]in* Suomen-kirjeenvaihtaja 1980–1995 ja *[[Expressen]]in* kirjeenvaihtaja 1997–2003. Hän on ollut *[[Hufvudstadsbladet]]in* toimittaja vuodesta 1980 ja toimituspäällikkö vuosina 1995–1997.

Bruun on tehnyt Stefan Lundbergin kanssa radio-ohjelmia *Fria ord* (1987–1995) ja *Fritt fram* (1997–). Hän oli myös tekemässä kuusiosaista televisiosarjaa *Vill ni se på stjärnor?* (1993–1995) ja nelisosaista *Stella Polaris* -jännityssarjaa Mats Långbackan kanssa vuonna 2000. Vuosina 1987–1991 Bruun oli Finlands svenska publicistförbundin puheenjohtaja. Hän sai vuonna 1997 Tutkivan journalismin yhdistyksen myöntämän Lumilapio-palkinnon ja vuonna 2009 suomenruotsalaisen Topeliuspriset-journalistipalkinnon.

Kirjailijana Bruun on tullut tunnetuksi Burt Kobbat -rikoskirjasarjastaan. Sen ensimmäinen osa *Club Domina, Helsinki* ilmestyi vuonna 1992. Burt Kobbat -kirjat sijoittuvat julkaisuhetkestä katsoen lähitulevaisuuteen.

Bruun asuu Helsingissä ja kesäisin Föglössä Ahvenanmaalla. Hän on naimisissa ja hänellä on kolme lasta. Sosiologi Kettil Bruun oli Staffan Bruunin isä.

## Teoksia
### Burt Kobbat -sarja
* 
* 
* 
* 
* 
* 
* 
* 
* 
* *Tenorens dotter* (2012). 

### Muuta
* 
* 
* 
* 
* 
* 
* 
* 
* 

## Tunnustuksia
* Lumilapio-palkinto 1998 juttusarjasta ”Pengar, stiftelser, miljarder”

## Lähteet

## Kirjallisuutta
* Haasio, Ari: *Kotimaisia dekkarikirjailijoita*. BTJ Kirjastopalvelu, 2001.

## Aiheesta muualla
* Bruun Kirjasampo.fi:ssä
* Bruun Dekkarinetissä.
*
Shooter

**Shooter** (televisioesityksessä *Shooter – takaa-ajettu*) on vuonna 2007 ensi-iltansa saanut toimintatrilleri. Elokuvan on ohjannut Antoine Fuqua. Pääosaa esittää Mark Wahlberg.

## Juoni

Elokuva kertoo merijalkaväen tarkka-ampujasta nimeltä Bobby Lee Swagger, joka on suorittamassa tehtävää parinsa ja parhaan ystävänsä Donnie Fennin kanssa. Heidät kuitenkin hylätään kesken tehtävän ja jätetään kymmenien vihollisten ja yhden helikopterin maalitauluiksi.
Donnie saa surmansa ja Swagger vetäytyy asumaan erämökkiinsä koiransa Samin kanssa kauas asutuksesta.

Kolmen vuoden päästä eversti Isaac Johnson kuitenkin lähestyy Swaggeria riskialttiilla tehtävällä.
Swagger päättää vielä kerran palvella maatansa, kuullessaan että presidentti aiotaan murhata. Mutta jokin menee vakavasti pieleen ja Swagger lavastetaan syylliseksi presidentin murhausyrityksestä. Niinpä hänen täytyy selvittää oikean murhaajan henkilöllisyys ja sen kuka lavasti hänet syylliseksi. Avuksensa Swagger saa aloittelevan FBI-agentin Nicholas Memphisin ja Sarahin joka on aiemmassa tehtävässä kuolleen Donnie Fennin vaimo.

## Näyttelijät

## Lähteet
Black Sheep – musta lammas

**Musta lammas** () on vuonna 2007 ensi-iltansa saanut mustakauhukomedia. Elokuvan on ohjannut Jonathan King ja pääosissa ovat Nathan Meister ja Tammy Davis.

Elokuva kertoo Henry Oldfieldista joka kärsii vakavasta lammasfobiasta. Henry palaa Uuteen-Seelantiin sukunsa omistamalle suurelle lammasfarmille. Henryn on tarkoitus ostaa veljensä Angus ulos ja hoitaa maatilaa itse. Mutta Henry ei tiedä veljensä laboratoriosta, jossa manipuloidaan lampaiden geenejä.

Yllättäen farmille iskee pari ympäristöaktivistia ja päästää yhden mutanttilampaan vapaaksi. Sitten alkaakin tapahtua.

## Näyttelijät

* Nathan Meister – Henry Oldfield
* Peter Feeney – Angus Oldfield
* Matthew Chamberlain – Oliver Oldfield
* Tammy Davis – Tucker

## Aiheesta muualla
*
PIP

**PIP** tai **pip** voi tarkoittaa ainakin seuraavia asioita: 
* picture-in-picture, eli kuva kuvassa, tarkoittaa videovirtaa, joka toistetaan television tai laitteen näytön upotetun ikkunan sisällä.
* pip, yksi Python-ohjelmointikielen paketinhallintajärjestelmistä. 
* Partido Independentista Puertorriqueño eli PIP, Puerto Ricon itsenäisyyspuolue.
Death Proof

**Death Proof** on Quentin Tarantinon käsikirjoittama ja ohjaama slasher-toimintaelokuva vuodelta 2007. Yhdysvalloissa se ja Robert Rodriguezin **' julkaistiin kahden elokuvan yhdistelmänä nimellä ''Grindhouse'', mutta Euroopassa nämä elokuvat nähtiin erikseen. Elokuvassa [[Kurt Russell]]in esittämä Stuntman Mike murhaa naisia törmäyksenkestävällä autollaan.

Tarantino sai idean elokuvalle keskusteltuaan autojen turvallisuudesta ystävänsä kanssa. Tämä kertoi, että [[sijaisnäyttelijä]]t osaavat muokata auton "kuoleman kestäväksi" ().

Death Proof on Tarantinon heikoimmin menestynyt elokuva. On arveltu, että katsojat eivät täysin ymmärtäneet [[grindhouse]]-genren konseptia: kaksi elokuvaa yhdessä, valetrailerit elokuvien välissä ja naarmuiset filmikopiot (Tarantino ja Rodriguez vahingoittivat tahallaan filmimateriaalia).

== Viitteet muihin elokuviin ==

Elokuvassa nähdään [[Robert Rodriguez]]in ohjaamasta ja Tarantinon käsikirjoittamasta ''[[Hämärästä aamunkoittoon]]'' -elokuvasta sekä Tarantinon aiemmasta ''[[Kill Bill: Volume 1]]'' -elokuvasta tuttu sheriffi Earl McGraw poikansa ("Son number one") kera. Sheriffi McGraw’n roolihahmo nähtiin myös [[Robert Rodriguez]]in ohjaamassa ''Death Proofin'' sisarelokuvassa **'. 

Elokuva sisältää myös muita viittauksia *Kill Bill* -elokuviin. Molempien *Grindhouse*-elokuvien alku on samanlainen kuin *Kill Bill: Volume 1:ssä*: ruutuun ilmestyy pinkillä pohjavärillä teksti, jossa esitellään illan elokuva. Kimin keltainen auto mustilla raidoilla on viittaus *Kill Bill* -elokuvan päähahmon Beatrix Kiddon keltamustaan asuun ja moottoripyörään. *Death Proofin* leikkaamattomassa versiossa Abernathyn puhelimen soittoäänenä on elokuvan *[[Twisted Nerve]]* tunnussävel, jota *Kill Bill* -elokuvan hahmo Elle Driver viheltää valmistautuessaan Beatrix Kiddon murhaan. 

Stuntman Miken hahmolla viitataan muutamissa kohdissa Burt Reynoldsiin. Esimerkiksi Jungle Julia kutsuu Mikea "Stunttimies Burtiksi" ja "Cannonball Runiksi", ja Sheriffi McGraw puolestaan nimittää Mikea "Hooperiksi". *[[Cannonball Run|Kanuunankuularalli]]* ja *Hooper* ovat molemmat Reynoldsin tähdittämiä elokuvia, ja *Hooperissa* hän esittää sijaisnäyttelijää. Toinen viittaus tulee, kun Dov laulaa lyhyen pätkän Reynoldsin *[[Konna ja Koukku]]* -elokuvan tunnusmusiikkia pilkatessaan Mikea. 

## Näyttelijät

## Katso myös
* **

## Lähteet

## Aiheesta muualla
* Arvostelu: Death Proof (elitisti.net)
* ''Death Proofin'' arvostelu sivustolla Leffatykki.com
Verkkovirsikirja

**Verkkovirsikirja** on Suomen evankelis-luterilaisen kirkon verkkopalvelu, jossa on mahdollisuus etsiä kirkon virsiä tekstin, numeron, teeman, säveltäjän tai sanoittajan nimen sekä raamatunkohdan tai virsikirjaan liittämisvuoden mukaan. Evankelisluterilaisen kirkon verkkosivustolla toimiva palvelu avattiin vuonna 2006.

Verkkovirsikirja on laaja tietopankki. Siitä saa tietoa yksittäisen virren syntyprosessista ja virsikirjan vaiheista. Virrestä voi olla linkki kirkkovuoden kohtaan tai myös Sibelius-Akatemian vanhoihin nuottikäsikirjoituksiin, joka esittelee varhaisimpia Suomessa muistiinkirjoitettuja versioita sävelmästä. 

Suvivirsi on verkkovirsikirjan suosituin virsi. Toisena suosikkilistalla on häävirsi numero 822 *Se tuntee onnen syvän* ja kolmantena lastenvirsi 492 *Ystävä sä lapsien*. Lista on koottu hauista, jotka tehtiin vuonna  2007 toukokuun lopusta kesäkuun puoliväliin ulottuvalla ajanjaksolla. Tänä aikana verkkovirsikirjan sivuilla käytiin 5 400 kertaa ja eri sivuja avattiin 42 500 kertaa.

## Tilastoja

Suosituimmat virret 21. kesäkuuta 2007 (tehty eniten hakuja touko–kesäkuussa 2007):

:Virsi 571: Jo joutui armas aika
:Virsi 822: Se tuntee onnen syvän
:Virsi 492: Ystävä sä lapsien
:Virsi 499: Jumalan kämmenellä
:Virsi 517: Herra, kädelläsi
:Virsi 462: Soi kunniaksi Luojan
:Virsi 241a: Herra, rakkaastani
:Virsi 239: Loi Herra kuvaksensa
:Virsi 490: Mä silmät luon ylös taivaaseen
:Virsi 240: Herra, kaiken onnen tuoja
:Virsi 818: Kaiken hyvän antaja
:Virsi 238: Avioliiton Jumala
:Virsi 338: Päivä vain ja hetki kerrallansa
:Virsi 503: Taivaan Isä suojan antaa
:Virsi 501: Kuule, Isä taivaan, pyyntö tää
:Virsi 817: Luo näihin kahteen katseesi
:Virsi 823: Rakkauden suurta juhlaa
:Virsi 135: Jumala loi auringon, kuun
:Virsi 332a: Herraa hyvää kiittäkää
:Virsi 819: Rakkauden syttyminen
:Virsi 824: Oi rakkauden Luoja
:Virsi 816: Luoja teidät loi
:Virsi 555: Oi Herra, luoksein jää, jo ilta on
:Virsi 218: Tuomme luokse Jeesuksen
:Virsi 631a: Oi Herra, jos mä matkamies maan

## Muita virsiä verkossa

* Siionin virsien nettihakemisto
* Vanha virsikirja 1701
* Suomalainen virsikirja 1886

## Katso myös

* Kirkkomusiikki
* Messu
* Psalmit
* Siionin laulut
* Siionin virret
* Virsikirja
*Virsi
*Luettelo Suomen evankelis-luterilaisen kirkon virsikirjan virsistä
*Luettelo Ruotsin kirkon virsikirjan virsistä

## Lähteet

## Aiheesta muualla
* Verkkovirsikirja
Godtfred Kirk Christiansen

**Godtfred Kirk Christiansen** (8. heinäkuuta 1920 – 13. heinäkuuta 1995) oli tanskalaisen puusepän Ole Kirk Christiansenin poika. Hänet tunnetaan Lego-palikan keksimisestä.

Äitinsä kuoltua vuonna 1932 kaksitoistavuotias Godtfred jäi kolmen veljensä kanssa isänsä Olen hoteisiin. Hän siirtyi työskentelemään isänsä puuverstaaseen. Vuonna 1937 hän alkoi rakentaa omia mallejaan.

Godtfred Kirk Christiansen oli isänsä Ole Kirk Christiansenin seuraaja LEGO-yrityksen johdossa. Hän patentoi toisiinsa kiinnittyvät muovipalikat vuonna 1958.

## Lähteet
Taiderock

**Taiderock** () on termi, jota käytetään joskus kuvailemaan rockmusiikkia, jolle ovat luonteenomaisia kunnianhimoiset tai avantgardistiset sanoitusaiheet sekä melodiset, harmoniset tai rytmilliset kokeilut. Usein nämä kokeilut ulottuvat modernin populaarimusiikin peruskaavojen ja tyylilajien ulkopuolelle, kohti jazzin, klassisen musiikin, maailmanmusiikin tai kokeellisen avantgarden vaikutteita.

Taiderock on käsitteenä toisinaan yhdistetty 1970-luvulla valtavirtaan nousseisiin progressiivisen rockin yhtyeisiin, mutta nykyään termejä käytetään yleensä eri merkityksissä. Progressiivinen rock vakiintui lopulta nimitykseksi rockmusiikin erityiselle lajityypille, kun taas taiderock säilyi laajempana, subjektiivisempana ja vaikeammin luokiteltavana käsitteenä.

Taiderockin yhteydessä mainitaan  usein Roxy Music, David Bowie, Steve Harley & Cockney Rebel sekä Sparks. Bowie toi lavaesiintymisiinsä teatterielementtejä kun taas Roxy Music loi tietoisen glamour-tyylin. Brian Enon vaikutuksesta yhtyeen musiikissa oli alkuaikoina kokeiluja elektronisella musiikilla. Sparks ja Cockney Rebel käyttivät absurdeja ja nokkelia sanoituksia jokapäiväisiltä näyttävistä aiheista.
Kobie Coetsee

**Hendrik Jacobus "Kobie" Coetsee** (19. huhtikuuta 1931 Ladybrand, Oranjen vapaavaltion provinssi – 29. heinäkuuta 2000 Bloemfontein) oli Etelä-Afrikan oikeus-, poliisi- ja vankilaministeri vuosina 1980–1994. Coetsee oli ensimmäinen apartheid-hallinnon ministeri, joka tapasi vankilassa olleen Nelson Mandelan vuonna 1985 ja kuului vuonna 1988 perustettuun ryhmään, joka neuvotteli Mandelan kanssa ja raportoi neuvotteluista presidentti P. W. Bothalle. Coetsee toimi maan ensimmäisen apartheidin jälkeisen senaatin puheenjohtajana vuosina 1994–97.

## Lähteet
Perfect Stranger – vaara verkossa

**Perfect Stranger – vaara verkossa** () on vuonna 2007 ensi-iltansa saanut jännityselokuva, jonka on ohjannut James Foley. Elokuvan pääosissa ovat Halle Berry ja Bruce Willis.

Elokuva kertoo toimittaja Rowena Pricesta. Hänen hyvä ystävänsä on hiljattain murhattu, ja tutkiessaan tapausta hän saa selville, että murha saattaa liittyä jotenkin mainospomoon Harrison Hilliin. Rowena ottaa itselleen peitenimen, Katherine, ja ujuttautuu töihin Harrisonin toimistoon. Rowenan tutkimukset käyvät vielä vaarallisemmiksi, kun hän aloittaa nettisuhteen Harrisonin kanssa nimellä Veronica. Kauhukseen Rowena kuitenkin huomaa ettei ole ainoa, joka on muuttanut identiteettiään.

## Näyttelijät

## Arvioita
*Turun Sanomien* Päivi Valotien mielestä hiipuvien Hollywood-tähtien vetovoimaan luottava *Perfect Stranger* ei ole sen enempää tiivistunnelmainen kuin seksikäskään trilleri. Pääparin välillä ei kipinöi, eikä verkon vaaroihin ole keksitty tuoretta näkökulmaa. ”Elokuvan erotiikka tuntuu lopulta rajoittuvan eräänkin oikean, jenkkijulkkisten suosiman alusvaatemerkin hävyttömän hyvään tuotesijoitteluun, joka on ollut näppärä toteuttaa mainostoimistomaailmaan sijoittuvassa tarinassa.”

## Lähteet
Hubble Ultra Deep Field

**Hubble Ultra Deep Field** (lyh. **HUDF**) on galaksienvälistä avaruutta esittävä valokuva, joka otettiin avaruusteleskooppi Hubblella 3. syyskuuta 2003 ja 16. tammikuuta 2004 välisenä aikana. Kuvassa näkyy kohteita varhaisesta maailmankaikkeudesta, noin 400–800 miljoonaa vuotta alkuräjähdyksen jälkeen. Se on syvimmälle maailmankaikkeuteen ulottuva optisen alueen kuva.

Kuvan himmeimmät kohteet ovat kaukaisia galakseja, joista tulevalla säteilyllä on suuri punasiirtymä ja näkyvät siksi syvän punaisina. Etäisimpien kohteiden punasiirtymien perusteella voidaan sanoa, että niiden valo on kulkenut Maahan jopa noin 13 miljardia vuotta.

Kuva on otettu Sulatusuunin tähdistön alueelta kohdasta, jossa ei ole juuri Linnunradan tähtiä ja jossa on siksi hyvä näkyvyys galaksienväliseen avaruuteen. Hubble Ultra Deep Field on muodostettu kahdella Hubble-teleskoopin kameralla (ACS ja NICMOS) otetuista yhteensä 800 erillisestä valotuksesta, joiden saamiseksi kuvassa näkyvää taivaan aluetta valotettiin yhteensä 15,8 vuorokautta. Kuvan ottamisen aikana avaruusteleskooppi ehti kiertää Maan 412 kertaa.

## Kuva

Suurin kuvasta mitattu galaksin punasiirtymä on 5,8. Kuvan epookin 2&nbsp;000,0 mukainen rektaskensio on 3&nbsp;h 32&nbsp;m 40,0&nbsp;s ja deklinaatio &minus;27° 47' 29". Kuvan sivun pituus vastaa 1/10 Kuun näennäisestä säteestä ja siinä näkyvän taivaan alueen pinta-ala on 11,5 neliökaariminuuttia.

## Tieteellinen arvo

Hubble Ultra Deep Fieldin tieteellinen arvo liittyy ennen kaikkea galaksien evoluution tutkimukseen. Kuvassa näkyy suuri joukko eri värisiä ja muotoisia galakseja kaikkeuden eri ikäkausilta. Se tarjoaa yli 10&nbsp;000 galaksin otoksellaan poikkeuksellisen hedelmällistä aineistoa varhaisten galaksien tutkimukselle. Samalla se tarjoaa myös materiaalia tähtien kehityksen tutkimukselle, sillä kuvassa näkyy runsaasti galakseja, joiden metallisuus vaihtelee. Suurin kuvaan liittynyt yllätys oli erittäin massiivisten galaksien (tunnetaan nimellä *Big Babies*) esiintyminen jo hyvin pian alkuräjähdyksen jälkeen, noin 800 miljoonaa vuotta alkuräjähdyksen jälkeen. Kuvasta löydetty galaksi, joka tunnetaan nimellä HUDF-JD2, on ollut sittemmin intensiivisen tutkimuksen kohteena. Sen äärimmäisen nopea tähdenmuodostus on haastanut vallitsevat galaksien muodostumisen teoriat.

## Katso myös
* Hubble Deep Field
* Hubble Deep Field South
* Hubble Extreme Deep Field
* Great Observatories Origins Deep Survey

## Aiheesta muualla

* STScI newsletter aiheesta.  (PDF) 
* NASA Finds ’Big Baby’ Galaxies in Newborn Universe  
* Beckwith ym.: The Hubble Ultra Deep Field. *Astronomical Journal* 132, 1729 (2006). Artikkeli sisältää erittäin kattavan analyysin kuvasta (arXiv preprint).
Toivo Lyy

**Otto Toivo Lyy** (vuoteen 1930 **Mähönen**; 20. huhtikuuta 1898 Joensuu – 27. heinäkuuta 1976 Naantali) oli suomalainen runoilija ja kääntäjä.

## Henkilötiedot
Lyyn vanhemmat olivat räätälimestari Otto Mähönen ja Hilda Maria Pakarinen ja puoliso vuodesta 1929 Eva-Maija Svanberg. Hän pääsi ylioppilaaksi 1918 Helsingin suomalaisesta normaalilyseosta ja opiskeli sitten kirjallisuutta ja kieliä Helsingin yliopistossa. Lyy työskenteli aluksi ''Suomen Kuvalehden'' toimittajana ja toimi sitten kielentarkastajana Otavalla 1918–1924 ja Kustannus Oy Kansanvallan kirjallisena johtajana 1924–1928. 

Lyyn Helsingin olympialaisiin 1952 laatiman Olympiahymnin sävelsi Jaakko Linjama. Avajaisissa sen esitti 500-henkinen sekakuoro Martti Turusen johdolla.
 
## Palkinnot
* Otavan suuri kirjallisuuspalkinto 1948
* Kirjailijaliiton tunnustuspalkinto 1964
*  Helsingin yliopiston filosofian kunniatohtorin arvon 1964,
* Pro Finlandia 1968

## Kirjallinen tuotanto
Lyy toimi vapaana kirjailijan vuodesta 1928 alkaen ja julkaisi runoja ja runokäännöksiä.

### Teokset
* *Tuomivaaran tuolta puolen*. Otava 1920 (nimellä *Toivo Mähönen*)
* *Lasia*. Karisto 1935
* *Kuin Hellaan heimot: Säkeitä 1939–40*. Otava 1940
* *Rakeita: Säerivejä ja epigrammeja*. Otava 1944
* *Metsän poika ja Gulliver: Valittuja runoja*. Otava 1946
* *Oodi kedon yrteille sekä muita säeimpromptuja*. Otava 1950
* *Oodi olympiasoihdulle: Olympiahymni. Kuvia saaristomereltä. Säelauselmia*. Otava 1953
* *Toivo Lyyn kauneimmat runot: Tekijän toimittama valikoima*. Otava 1958

### Käännöksiä
* Omar Khaijam: *Teltantekijän lauselmia*. 1929
* *[[Nibelungein laulu|Nibelungeinlaulu]]: saksalaisten kansalliseepos*. Gummerus 1934
* Omar Khaijam: *Omarin malja: uusia Omar Khaijamin nelisäkeitten suomennoksia*. Aura, Turku 1942
* Imre Madách: *Ihmisen murhenäytelmä*. WSOY 1943
* Omar Khaijam: *Teltantekijä*. WSOY 1949
* Omar Khaijam: *Viisaan viini*. WSOY 1955
* Friedrich von Schiller: *Valitut teokset osa 3: Wallenstein-trilogia*. Otava 1955
* Friedrich von Schiller: *Valitut teokset osa 4: Messinan morsian; Wilhelm Tell; Henkiennäkijä*. Otava 1955
* Geoffrey Chaucer: *Canterburyn tarinoita*. WSOY 1962
* DDR:n kansallislaulu (Auferstanden aus Ruinen)
* *[[Unkarin lyyra|Unkarin lyyra: Unkarilaista lyriikkaa keskiajalta nykyaikaan]]*. Unkarilaisten asiantuntijain valikoimasta aineistosta toimittanut ja suomeksi runoillut Toivo Lyy. SKS 1970.

## Lähteet
* Pohjoiskarjalaisten nykykirjailijoiden matrikkeli: Toivo Lyy 
* Helka WebVoyage teosluettelo

### Viitteet

## Aiheesta muualla
* Artikkelitietokanta Käkönen 
* Toivo Mähönen : Maamme. Sen suomenkielisen tekstin historiikkia, Suomen Kuvalehti, 12.05.1923, nro 19, s. 10, Kansalliskirjaston digitaaliset aineistot